Den amerikanske [[økonom]] [[Abram Bergson]] indførte begrebet samfundsvelfærdsfunktion (''social welfare function'') i artiklen "A Reformulation of Certain Aspects of Welfare Economics", der blev udgivet i [[Videnskabeligt tidsskrift|tidsskriftet]] ''Quarterly Journal of Economics'' i 1938.<ref>Bergson, A. (1938): "A Reformulation of Certain Aspects of Welfare Economics," 1938. ''Quarterly Journal of Economics'', 52(2), s. [http://www.jstor.org/pss/1881737 310]-334.</ref> Formålet var "på en præcis måde at opstille de værdidomme, der er nødvendige for at udlede de betingelser for maksimal økonomisk velfærd", der var blevet opstillet af tidligere økonomiske tænkere som [[Alfred Marshall]], [[A.C. Pigou]], [[Vilfredo Pareto]] og [[Abba Lerner]]. Funktionen anvendte [[reelle tal]] og var [[differentiabel]]. Den beskrev samfundet som helhed, og funktionens argumenter var bl.a. mængden af de forskellige [[vare]]r, der blev fremstillet og forbrugt i økonomien, samt de [[resurse]]r, der blev anvendt i produktionen, herunder mængden af [[arbejdskraft]].
Psykologi Samfund